**ΑΝΑΛΥΤΙΚΟΙ ΟΡΟΙ ΣΥΜΜΕΤΟΧΗΣ ΣΤΟ ΠΡΟΩΘΗΤΙΚΟ ΠΡΟΓΡΑΜΜΑ/ΔΙΑΓΩΝΙΣΜΟ**

**«Disney Junior Νέα Υόρκη – COSMOTE TV SMS PROMO»**

Ο ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΕΛΛΑΔΟΣ ΑΝΩΝΥΜΟΣ ΕΤΑΙΡΕΙΑ (εφεξής ο «OTE» ή «Διοργανωτής) που εδρεύει στο Μαρούσι Αττικής, Λεωφόρος Κηφισίας 99 με τη συνεργασία της ανώνυμης εταιρείας με την επωνυμία «OGILVY ONE WORLDWIDE – ATHENS - PROMOTION, ADVERTISING AND DIRECT MARKETING S.A. (ΟΓΚΙΛΒΥ ΟΥΑΝ ΓΟΥΟΡΛΝΤΓΟΥΑΪΝΤ ΑΘΗΝΑΣ- ΑΝΩΝΥΜΗ ΕΤΑΙΡΕΙΑ ΠΡΟΩΘΗΣΗΣ ΠΩΛΗΣΕΩΝ, ΔΙΑΦΗΜΙΣΕΩΝ ΚΑΙ ΑΜΕΣΟΥ ΜΑΡΚΕΤΙΝΓΚ)» που εδρεύει στο Γέρακα, Ημαθίας 10, (εφεξής «Διαφημιστική») διοργανώνει προωθητικό πρόγραμμα με τίτλο **«Disney Junior Νέα Υόρκη - COSMOTE TV SMS PROMO»** (εφεξής το «Πρόγραμμα»).

Σκοπός των παρόντων αναλυτικών όρων (εφεξής οι «Αναλυτικοί Όροι») είναι ο καθορισμός των όρων συμμετοχής στο Πρόγραμμα, της κλήρωσης και ανάδειξης νικητή στο πλαίσιο του Προγράμματος.

**ΌΡΟΙ**

1. Η διάρκεια του Προγράμματος καθορίζεται από την 09:00:00 της Τρίτης 12 Δεκεμβρίου 2017 έως και τις 23:59:59 της Κυριακής 21 Ιανουαρίου 2018 (εφεξής «Διάρκεια»).
2. Δικαίωμα συμμετοχής στο Πρόγραμμα έχει κάθε συνδρομητής της υπηρεσίας COSMOTE TV ο οποίος έχει συμπληρώσει το 18ο έτος της ηλικίας του. Δικαίωμα συμμετοχής έχει και ο χρήστης της συνδρομής της υπηρεσίας COSMOTE ΤV, εφόσον έχει συμπληρώσει το 18ο έτος της ηλικίας του και έχει συναινέσει για την συμμετοχή του ο συνδρομητής. Οι εργαζόμενοι των εταιρειών του Ομίλου OTE και της «OGILVYΟΝΕ WORLDWIDE ATHENS S.A», οι σύζυγοι, καθώς και οι συγγενείς των ανωτέρω μέχρι και δευτέρου βαθμού, καθώς και τα άτομα που στερούνται δικαιοπρακτικής ικανότητας (κατά το άρθρο 128 ΑΚ) ή είναι περιορισμένα ικανοί (κατά το άρθρο 129 ΑΚ) δεν έχουν δικαίωμα συμμετοχής στο Πρόγραμμα.
3. Για να θεωρηθεί κάποιος ως συμμετέχων στο Πρόγραμμα (εφεξής «Συμμετέχων») θα πρέπει κατά τη διάρκεια του Προγράμματος να αποστείλει γραπτό μήνυμα SMS (εφεξής "SMS") στον πενταψήφιο αριθμό 19129, γράφοντας την λέξη “COSMOTE TV”. Το γραπτό αυτό μήνυμα θα θεωρείται έγκυρο είτε συμπεριλαμβάνει μικρά ή/και κεφαλαία γράμματα, είτε είναι με ελληνικούς ή/και με αγγλικούς χαρακτήρες, είτε με ή χωρίς κενά. Η χρέωση του γραπτού μηνύματος SMS είναι € 0,11 συμπεριλαμβανομένου του Φ.Π.Α. (μη αυξημένη χρέωση). Με την αποστολή του SMS ο αριθμός κλήσης (εφεξής “MSISDN”), μέσω του οποίου αποστάλθηκε το κάθε SMS, θα καταχωρείται σε αυτοματοποιημένο ηλεκτρονικό σύστημα (εφεξής «Σύστημα») με μια (1) συμμετοχή. Κάθε Συμμετέχων θα μπορεί να αποστείλει, στο πλαίσιο και κατά τη διάρκεια του Προγράμματος, ένα (1) μόνο SMS με το οποίο θα μπαίνει στην Κλήρωση. Μετά την αποστολή του SMS στον ως άνω πενταψήφιο αριθμό, ο Συμμετέχων θα λαμβάνει απαντητικό SMS, το οποίο θα επιβεβαιώνει τη συμμετοχή του στο Πρόγραμμα και θα του γνωστοποιεί τον τρόπο με τον οποίο θα ενημερωθεί σε περίπτωση ανάδειξής του ως νικητή από την κλήρωση.
4. Ο αριθμός MSISDN κάθε Συμμετέχοντα μπαίνει στη ηλεκτρονική Κλήρωση που αναφέρεται κατωτέρω (εφεξής «Κλήρωση») για την ανάδειξη του Νικητή. Νικητής θα ανακηρυχτεί ο χρήστης της κάρτας SIM, που αντιστοιχεί στον αριθμό MSISDN με τον οποίο ο Συμμετέχων έλαβε μέρος στο Πρόγραμμα (εφεξής «Νικητής»). Διευκρινίζεται ότι σε περίπτωση που Νικητής αναδειχθεί χρήστης MSISDN εταιρικής σύνδεσης, το Δώρο θα αποδίδεται σε αυτόν, με την προϋπόθεση ότι θα είναι δηλωμένος ως χρήστης της MSISDN από το φυσικό πρόσωπο ή νομικό πρόσωπο –δικαιούχο της σύνδεσης και ότι θα προσκομίσει βεβαίωση του δικαιούχου φυσικού προσώπου της τηλεφωνικής σύνδεσης ή του νόμιμου εκπροσώπου σε περίπτωση νομικού προσώπου, στην οποία θα δηλώνεται και θα βεβαιώνεται ότι είναι χρήστης του συγκεκριμένου αριθμού MSISDN, άλλως θα ακυρώνεται η συμμετοχή του και δεν θα δικαιούται το Δώρο.
5. Τη Δευτέρα 22 Ιανουαρίου 2018, στις 11:00 πμ στα γραφεία της Διαφημιστικής, Ημαθίας 10, Γέρακας, και παρουσία της συμβολαιογράφου Αθηνών, κας Χαρίκλειας Σπυριδοπούλου ή νόμιμου αντιπροσώπου της, θα διεξαχθεί η ηλεκτρονική Κλήρωση για την ανάδειξη του Νικητή του Προγράμματος. Ο OTE διατηρεί το δικαίωμα να αλλάξει την ημέρα και την ώρα της κλήρωσης με ανακοίνωσή του στο www.cosmotetv.gr ή στην ιστοσελίδα που διατηρεί στο Facebook. Η Κλήρωση θα διεξαχθεί με τη χρήση ηλεκτρονικών μέσων, τα οποία εξασφαλίζουν το τυχαίο της επιλογής και την αδυναμία παρέμβασης του ανθρώπινου παράγοντα κατά τη διαδικασία ανάδειξης του Νικητή. Διευκρινίζεται ότι το ίδιο φυσικό πρόσωπο δεν μπορεί να αναδειχθεί Νικητής περισσότερες από μία (1) φορά.
6. Κατά την Κλήρωση θα ανακηρυχθούν ένας (1) Νικητής, και πέντε (5) επιλαχόντες. Νικητής θα ανακηρυχθεί ο χρήστης της κάρτας SIM, που αντιστοιχεί στον αριθμό MSISDN με τον οποίο έλαβε μέρος στο Πρόγραμμα.
7. Μετά την ολοκλήρωση της Κλήρωσης, η Διαφημιστική θα επικοινωνήσει τηλεφωνικά με τον Νικητή εντός τριών εργασίμων (3) ημερών από τη διεξαγωγή της Κλήρωσης. Οι κλήσεις θα γίνουν προς τον αριθμό κλήσης MSISDN μέσω του οποίου έχει γίνει η εγγραφή στο Πρόγραμμα με σκοπό την ενημέρωση του για το δώρο. Κατά την τηλεφωνική επικοινωνία μαζί του θα ζητούνται, τα πλήρη στοιχεία του (ονοματεπώνυμο, αριθμός δελτίου ταυτότητας, αριθμός διαβατηρίου, κλπ.) για τη δυνατότητα εξακρίβωσης της ταυτοπροσωπίας κατά την παράδοση του δώρου, ως και οποιαδήποτε επιπλέον στοιχεία κρίνονται απαραίτητα. Σε περίπτωση που Νικητής αναδειχθεί χρήστης συνδρομής COSMOTE TV, θα υποχρεούται να παραδώσει στην διαφημιστική και την έγγραφη συναίνεση του συνδρομητή καθώς και τα στοιχεία του συνδρομητή με τη συναίνεση του οποίου συμμετείχε στο Πρόγραμμα. Σε περίπτωση που ο Νικητής δηλώσει διαφορετικά στοιχεία, από τα στοιχεία συνδρομητή που είναι καταχωρημένα στα αρχεία του ΟΤΕ ή / και δεν προσκομίσει την έγγραφη συναίνεση του συνδρομητή, Νικητής θα ανακηρύσσεται ο πρώτος επιλαχόντας.
8. Περαιτέρω της τηλεφωνικής χορήγησης των παραπάνω στοιχείων ο Νικητής θα πρέπει να αποστείλει μέσω e-mail στην διεύθυνση ηλεκτρονικού ταχυδρομείου που θα του γνωστοποιήσει η Διαφημιστική τα εξής νομιμοποιητικά έγγραφα ήτοι: φωτοτυπία έγκυρου διαβατηρίου (το οποίο βρίσκεται σε ισχύ) καθώς και φωτοτυπία της ταυτότητας του. Επιπλέον, θα πρέπει να αποστείλει στην ίδια ως άνω διεύθυνση ηλεκτρονικού ταχυδρομείου φωτοτυπία της ταυτότητας των ατόμων που θα ταξιδέψουν μαζί του καθώς και οποιαδήποτε επιπλέον στοιχεία / νομιμοποιητικά έγγραφα κριθούν απαραίτητα. Σε περίπτωση που ο ΟΤΕ δεν καταφέρει να εντοπίσει τον Νικητή στον αριθμό MSISDN με τον οποίο είχε συμμετάσχει στο Πρόγραμμα εντός δύο (2) εργάσιμων ημερών, ο Νικητής θα ενημερώνεται ακολούθως με SMS υπενθύμισης που θα αποστέλλεται στον αριθμό MSISDN με τον οποίο έχει λάβει μέρος στο Πρόγραμμα. Εάν ο Νικητής δεν ανταποκριθεί εντός μίας (1) εργάσιμης ημέρας από την αποστολή του SMS ή δηλώσει ότι δεν επιθυμεί να λάβει το Δώρο, η συμμετοχή του θα ΑΚΥΡΩΝΕΤΑΙ και η Διαφημιστική θα προχωρά στην ενημέρωση του πρώτου επιλαχόντα, σε περίπτωση που ο ΟΤΕ δεν καταφέρει να εντοπίσει τον πρώτο επιλαχόντα στον αριθμό MSISDN με τον οποίο είχε συμμετάσχει στο Πρόγραμμα εντός δύο (2) εργάσιμων ημερών, θα ενημερώνεται ακολούθως με SMS υπενθύμισης που θα αποστέλλεται στον αριθμό MSISDN με τον οποίο έχει λάβει μέρος στο Πρόγραμμα . Εάν ο πρώτος επιλαχών δεν ανταποκριθεί εντός μίας (1) εργάσιμης ημέρας από την αποστολή του SMS ή δηλώσει ότι δεν επιθυμεί να λάβει το Δώρο, η συμμετοχή του ομοίως θα ΑΚΥΡΩΝΕΤΑΙ.
9. Ο OTE στο πλαίσιο του Προγράμματος και σε συνεργασία με τη DISNEY, έχει προγραμματίσει να διαθέσει στον Νικητή της Κλήρωσης, το ακόλουθο Δώρο (εφεξής το «Δώρο») ήτοι :

Ένα ταξίδι στη Νέα Υόρκη για τέσσερα άτομα.

Ειδικότερα το δώρο θα διατεθεί στον Νικητή και σε τρία (3) ακόμα άτομα της επιλογής του, εκ των οποίων τα δύο τουλάχιστον (2) άτομα πρέπει να είναι κατά τον χρόνο παραλαβής του δώρου ανήλικοι, ηλικίας έως 16 ετών. Στην περίπτωση που ο ενήλικος Νικητής είναι ο γονέας και νόμιμος κηδεμόνας όλων των ανηλίκων τέκνων που θα συνοδεύει, θα πρέπει να προσκομίσει υπεύθυνη δήλωση σύμφωνα με την οποία θα δηλώνει ότι αναλαμβάνει να συνοδεύσει τα ανήλικα τέκνα υπό δική του ευθύνη. Στην περίπτωση που ο Νικητής δεν είναι ο γονέας ή ο νόμιμος κηδεμόνας κάποιου ή όλων των ανήλικων τέκνων που θα συνοδεύει θα πρέπει να προσκομίσει έγγραφη συναίνεση του γονέα ή του νόμιμου κηδεμόνα στην οποία ο τελευταίος θα δηλώνει ότι επιτρέπει στον Νικητή να συνοδεύσει τα ανήλικα τέκνα υπό δική του ευθύνη.

Το Δώρο περιλαμβάνει τα παρακάτω:

* Εισιτήρια μετ΄ επιστροφής για τέσσερα άτομα για τη Νέα Υόρκη από την Αθήνα.
* Τις μεταφορές τους από το αεροδρόμιο της Νέας Υόρκης στο ξενοδοχείο και από το ξενοδοχείο στο αεροδρόμιο.
* Διαμονή τέσσερα βράδια /πέντε μέρες στο ξενοδοχείο Wyndham New Yorker (4\*), στην Times Square με πρωινό.
* Εισιτήρια για να δουν την παράσταση Broadway Aladdin.
* New York CityPass στα Top αξιοθέατα της NY & στο Top Of The Rock.
* Βόλτα με άμαξα στο Central Park.
* Mad Hatter's Afternoon Tea @ Alice's Tea Cup.
* $200 USD για το κατάστημα της Disney στην Times Square.
* Ταξιδιωτική ασφάλιση και για τα τέσσερα (4) άτομα που θα ταξιδέψουν συνολικού ύψους 400 δολάρια και για τα τέσσερα (4) άτομα.

Το ταξίδι θα πρέπει να πραγματοποιηθεί μεταξύ των μηνών Μαρτίου έως και Δεκεμβρίου του έτους 2018. Εξαιρείται η :

Περίοδος των Χριστουγέννων και συγκεκριμένα από 12/12/2018 έως 31/12/2018.

Η πραγματοποίηση του ταξιδιού εξαρτάται από τη διαθεσιμότητα των εισιτηρίων.

Ο Νικητής θα πρέπει να αποστείλει σε ηλεκτρονική διεύθυνση που θα του υποδειχθεί από τη Διαφημιστική κατά την ενημέρωση ανάδειξης του ως Νικητή εντός δεκαπέντε (15) εργάσιμων ημερών από την ενημέρωση ανάδειξης του ως Νικητή, τρεις (3) προτεινόμενες ημερομηνίες της αρεσκείας του για τη διεξαγωγή του ταξιδιού, καθώς και όλα τα αναγκαία στοιχεία που απαιτούνται για την κράτηση του ταξιδιού του ιδίου και των υπόλοιπων ατόμων που θα ταξιδέψουν μαζί του, κατά τον όρο 8 ανωτέρω. Οι ημερομηνίες θα πρέπει να είναι τουλάχιστον δυο μήνες μεταγενέστερες της ημερομηνίας ενημέρωσης ανάδειξης του ως Νικητή. Σε περίπτωση που ο Νικητής δεν ανταποκριθεί στο ανωτέρω χρονικό διάστημα των δεκαπέντε (15) ημερών ή αρνηθεί να παραχωρήσει κάποιο/α από τα απαραίτητα στοιχεία, η συμμετοχή του θα ΑΚΥΡΩΝΕΤΑΙ και Νικητής θα ανακηρύσσεται ο πρώτος επιλαχόντας για τον οποίο ισχύουν οι ίδιοι ως άνω όροι. Ο Νικητής και οι συνοδοί του θα πρέπει να έχουν στην κατοχή τους έγκυρο διαβατήριο διάρκειας 5 ετών, το οποίο θα πρέπει να παραμένει σε ισχύ 90 τουλάχιστον ημέρες μετά την επιστροφή τους στην Ελλάδα. Η διαδικασία για την απόκτηση της VISA, υπό τη φόρμα «ESTA» ή/και οποιουδήποτε άλλου ταξιδιωτικού εγγράφου εμπίπτει στην αποκλειστική ευθύνη του Νικητή καθώς ο ΟΤΕ, η Διαφημιστική, η DISNEY και οι προμηθευτές του Δώρου δεν αναλαμβάνουν την διαδικασία έκδοσης ταξιδιωτικών ή/και άλλων απαραίτητων εγγράφων. Επίσης, ρητώς διευκρινίζεται ότι το κόστος έκδοσής του διαβατηρίου, της VISA ή/και κάθε άλλου ταξιδιωτικού εγγράφου επιβαρύνει αποκλειστικά τον Νικητή. Η Διαφημιστική, ο ΟΤΕ, και η DISNEY δεν φέρουν καμία ευθύνη σε περίπτωση απώλειας του διαβατηρίου ή της ταυτότητας ή οποιουδήποτε άλλου ταξιδιωτικού εγγράφου κατά τη διάρκεια του ταξιδιού.

Η Διαφημιστική αφού παραλάβει όλα τα αναγκαία για την διεξαγωγή του ταξιδιού έγγραφα και στοιχεία από τον Νικητή καθώς και τις τρεις (3) προτεινόμενες ημερομηνίες για την διεξαγωγή του ταξιδιού θα ενημερώσει άμεσα και θα αποστείλει το σύνολο των ως άνω νομιμοποιητικών εγγράφων στον Προμηθευτή της Disney, ήτοι στην εταιρεία DJP Marketing & Promotions Ltd η οποία έχει καταστατική έδρα στην Αγγλία (107 Bell Street, London NW1JTL) και αριθμό μητρώου εταιρίας 8065185. Η DJP Marketing & Promotions Ltd θα λάβει τις 3 προτεινόμενες ημερομηνίες που θα επιλέξει ο νικητής και θα επιλέξει μια από αυτές σύμφωνα με την διαθεσιμότητα ώστε να πραγματοποιηθεί το ταξίδι. Στην περίπτωση που καμία από τις ως άνω τρεις (3) ημερομηνίες δεν είναι διαθέσιμη η DJP Marketing & Promotions Ltd θα ενημερώνει την Διαφημιστική για τρεις (3) νέες εναλλακτικές και κοντινές στις προταθείσες από τον Νικητή ημερομηνίες, τις οποίες θα πρέπει να γνωστοποιεί άμεσα στον Νικητή. Ο Νικητής θα πρέπει να επιλέξει μια από τις ως άνω τελικές διαθέσιμες ημερομηνίες προκειμένου να πραγματοποιηθεί το ταξίδι. Αλλαγή στην ημερομηνία διεξαγωγής του ταξιδιού μπορεί να γίνει από τον Νικητή μόνο μέχρι την κράτηση των εισιτηρίων. Μετά την κράτηση των εισιτηρίων, αλλαγή στην ημερομηνία του ταξιδιού εκ μέρους του Νικητή δεν είναι σε καμία περίπτωση και για κανένα λόγο δυνατή.

1. Μετά την ολοκλήρωση των με το παρόν αναλαμβανομένων υποχρεώσεων του OTE και της Διαφημιστικής και την διεκπεραίωση όλων εκείνων των ενεργειών για την εξαργύρωση του Δώρου, τα ως άνω αναφερόμενα στοιχεία- προσωπικά δεδομένα θα καταστρέφονται.
2. Ο ΟΤΕ έχει το δικαίωμα να προβεί στην ακύρωση της συμμετοχής του Νικητή σε οποιοδήποτε στάδιο ακόμα και αυτό της παράδοσης/παραλαβής του Δώρου, για τους εξής λόγους:

(α) σε περίπτωση που, για οποιονδήποτε λόγο ο Νικητής δεν αποδεχθεί πλήρως τους παρόντες Αναλυτικούς Όρους ή δεν πληροί αυτούς στο σύνολό τους, οι οποίοι θεωρούνται όλοι ουσιώδεις,

(β) σε περίπτωση που για οποιοδήποτε λόγο δεν καταστεί δυνατή η επικοινωνία με τον Νικητή ή ο Νικητής δεν ανταποκριθεί ή ανταποκριθεί πλημμελώς εντός των προκαθορισμένων προθεσμιών και σύμφωνα με τα οριζόμενα κατά περίπτωση στους παρόντες Αναλυτικούς Όρους,

(γ) εάν ο Νικητής δεν προσκομίσει ταυτότητα ή διαβατήριο ή άλλο έγγραφο ταυτοποίησης κατά την παράδοση του Δώρου,

(δ) σε περίπτωση που ο Νικητής ή/και οι συνοδοί του δεν αποδεχθούν να υπογράψουν τη Δήλωση Αποδοχής και Παράδοσης Δώρου κατά την παράδοση αυτού.

1. Το Δώρο είναι προσωπικό, δεν μεταβιβάζεται, δεν ανταλλάσσεται, ούτε δύναται να ζητηθεί η αντικατάσταση του με άλλα ή η εξαργύρωση του σε χρήμα σε οποιαδήποτε τιμή. Περαιτέρω δεν μπορεί να διατεθεί μετά τις 31.12.2018. Στην περίπτωση εκείνη που το Δώρο δεν δύναται να διατεθεί στον Νικητή και στους συνοδούς του για λόγους ανωτέρας βίας ή σε κάθε άλλη κατά την κρίση του ΟΤΕ περίπτωση ο OTE διατηρεί το δικαίωμα να τροποποιήσει το Δώρο, ενημερώνοντας σχετικώς τους Συμμετέχοντες στο www.cosmotetv.gr ή/και στην ιστοσελίδα που διατηρεί η COSMOTE TV στο Facebook και να αντικαταστήσει το Δώρο με ένα άλλο ίσης ή μικρότερης αξίας κατά την απόλυτη ευχέρεια του ΟΤΕ.
2. Η ευθύνη του OTE, της Διαφημιστικής, της Disney και του προμηθευτή DJP Marketing & Promotions Ltd περιορίζεται αποκλειστικά και μόνο στη διάθεση του Δώρου (όπως αυτό περιγράφεται στο παρόν ή όπως τυχόν τροποποιηθεί) σύμφωνα με τους παρόντες Αναλυτικούς Όρους και ως εκ τούτου πέραν της απονομής του Δώρου οι ανωτέρω δεν υπέχουν, ούτε θα αναλάβουν οποιαδήποτε περαιτέρω υποχρέωση έναντι του Νικητή και/ ή των συνοδών του. Διευκρινίζεται ότι τα ποσά που θα δαπανηθούν κατά την διάρκεια του ταξιδιού για τα γεύματα του Νικητή και των συνοδών του καθώς και κάθε άλλη δαπάνη πραγματοποιηθεί από τους ανωτέρω (πέραν των $200 USD που αποτελούν μέρος του Δώρου και προορίζονται να δαπανηθούν στο κατάστημα της Disney στην Times Square) θα βαρύνουν αποκλειστικά τον Νικητή και/ ή τους συνοδούς του.
3. Ο OTE και η Διαφημιστική δεν θα υπέχουν ούτε θα αναλάβουν οποιαδήποτε περαιτέρω υποχρέωση έναντι των Συμμετεχόντων ή/και του Νικητή, ακόμα και σε περίπτωση ακύρωσης του ταξιδιού λόγω υπαιτιότητας του Νικητή ή/και των συνοδών του.
4. Ο ΟΤΕ η Διαφημιστική, η Disney και ο προμηθευτής DJP Marketing & Promotions Ltd δεν φέρουν καμία ευθύνη ποινική ή /και αστική προς τον Νικητή, τους συνοδούς του Νικητή ή οποιοδήποτε τρίτο, για οποιοδήποτε ατύχημα ήθελε συμβεί ή άλλη βλάβη ή/και ζημία ή απώλειες οποιουδήποτε είδους, συμπεριλαμβανομένων, χωρίς περιορισμό, άμεσες, έμμεσες, επακόλουθες, αποθετικές ή εύλογες ζημίες που μπορεί να προκύψουν στον Νικητή και τους συνοδούς του σχετιζόμενες άμεσα ή έμμεσα με την συμμετοχή τους στο Πρόγραμμα, τη χρήση του Δώρου ή από οποιαδήποτε άλλη αιτία που απορρέει ή σχετίζεται με το Πρόγραμμα. Ενδεικτικά, ο ΟΤΕ, η Διαφημιστική, η Disney και ο προμηθευτής DJP Marketing & Promotions Ltd δεν φέρουν ουδεμία ευθύνη για τυχόν σωματικές βλάβες ή υλικές ζημίες ή απώλειες οποιουδήποτε είδους, για τυχόν ματαίωση, καθυστέρηση, αδυναμία πραγματοποίησης των πτήσεων αναχώρησης και επιστροφής από και προς την Νέα Υόρκη για οποιοδήποτε λόγο, για την παραμονή του Νικητή και των συνοδών του στην πόλη, για οποιοδήποτε ζήτημα σχετίζεται με την διαμονή του Νικητή και των συνοδών του στη Νέα Υόρκη, για την τυχόν ματαίωση – αναβολή - διακοπή των δραστηριοτήτων που έχουν προγραμματιστεί για τον Νικητή και τους συνοδούς του για οποιοδήποτε λόγο.
5. H συμμετοχή στο Πρόγραμμα προϋποθέτει την ανεπιφύλακτη αποδοχή των παρόντων όρων συμμετοχής και συνεπάγεται την συνακόλουθη παραίτηση από κάθε αξίωση έναντι του ΟΤΕ, της Διαφημιστικής, της Disney και του Προμηθευτή του Δώρου DJP Marketing & Promotions Ltd.
6. Ο OTE διατηρεί το δικαίωμα να ανακοινώσει τα ονόματα και να δημοσιεύσει φωτογραφίες και video του Νικητή ή/και των συνοδών του, ανηλίκων και μη στην ιστοσελίδα της COSMOTE TV (www.cosmotetv.gr), σε οποιοδήποτε έντυπο ή σε μέσα μαζικής ενημέρωσης (ενδεικτικά τηλεόραση, ραδιόφωνο, internet και έντυπα) και να προβεί σε διαφημιστική εκμετάλλευση κάθε σχετικού γεγονότος, όπως ενδεικτικά της παράδοσης του Δώρου και της μετάβασης και παραμονής του Νικητή ή/και των συνοδών του, ανηλίκων και μη, στην Νέα Υόρκη. Ο Νικητής και οι συνοδοί του ανήλικες και μη με την συμμετοχή τους στο Πρόγραμμα και στον ταξίδι και την αποδοχή των παρόντων όρων, συγκατατίθενται στη χρήση τυχόν αρχείων προβολής (βίντεο, φωτογραφίες κλπ) που υλοποιήθηκαν κατά την Διάρκεια του Διαγωνισμού ή της παράδοσης και χρήσης του Δώρου, καθώς και στην τυχόν αναφορά του ονόματός τους ή/ και φωτογραφίας τους για διαφημιστικούς σκοπούς, χωρίς την καταβολή οποιασδήποτε αμοιβής ή αποζημιώσεως. Με την συμμετοχή τους στο Πρόγραμμα και την αποδοχή του Δώρου, ο Νικητής και οι συνοδοί του, ανήλικοι ή μη, συναινούν για την εμφάνισή τους σε σχετικό διαφημιστικό πρόγραμμα, καθώς και στην εύλογη χρήση της εικόνας, της φωνής ή/και φωτογραφιών τους, από τον ΟΤΕ την Διαφημιστική, την Disney και τον προμηθευτή της (DJP Marketing & Promotions Ltd) καθώς και των στοιχείων που γνωστοποίησαν στη Διαφημιστική στα πλαίσια του Προγράμματος (π.χ. όνομα, ηλικία κλπ), χωρίς την καταβολή οποιασδήποτε αμοιβής ή αποζημιώσεως για οποιαδήποτε τυχόν μελλοντική προωθητική δραστηριότητα.
7. Οι παρόντες Αναλυτικοί Όροι έχουν κατατεθεί στην συμβολαιογράφο Αθηνών, κα Χαρίκλεια Σπυριδοπούλου (Ασκληπιού 26 - 28, Αθήνα). Οποιοσδήποτε Συμμετέχων ή τρίτος δικαιούται να λαμβάνει με έξοδά του ακριβές αντίγραφο των Αναλυτικών Όρων, όπως θα κατατεθούν στην παραπάνω Συμβολαιογράφο. Επίσης οι Αναλυτικοί Όροι, κατά την Διάρκεια του Προγράμματος, θα είναι αναρτημένοι στην ιστοσελίδα της COSMΟTE TV (www.cosmotetv.gr).
8. O OTE διατηρεί το δικαίωμα να τροποποιήσει τους Αναλυτικούς Όρους, εφόσον κριθεί απαραίτητο. Κάθε τροποποίηση θα κατατίθεται στην παραπάνω Συμβολαιογράφο, θα αποτελεί αναπόσπαστο μέρος των παρόντων Αναλυτικών Όρων και θα ισχύει από τη δημοσίευση των τροποποιημένων όρων στην ιστοσελίδα της COSMOTE TV (www.cosmotetv.gr). O OTE δεν υπέχει οποιαδήποτε ευθύνη αναφορικά με οποιαδήποτε μεταβολή στους Αναλυτικούς ΄Ορους.
9. Η συμμετοχή στο Πρόγραμμα αποτελεί σαφή εκ μέρους του Συμμετέχοντα δήλωση συναίνεσης κατά την έννοια του ν.2472/1997 και του ν.3471/2006 για τις ανάγκες διεξαγωγής και δημοσιότητας του Προγράμματος καθώς και για σκοπούς ενημέρωσης και επικοινωνίας του σχετικά με το Πρόγραμμα. Με την επιφύλαξη των όσων ορίζονται ρητώς στην παράγραφό 17 των παρόντων όρων, τα προσωπικά στοιχεία των Συμμετεχόντων θα τηρούνται σε ειδικό αρχείο μέχρι την λήξη του Προγράμματος. Μετά την ολοκλήρωση των με το παρόν αναλαμβανομένων υποχρεώσεων του OTE και της Διαφημιστικής και την διεκπεραίωση όλων εκείνων των ενεργειών για την εξαργύρωση του Δώρου τα σχετικά στοιχεία θα καταστρέφονται κατά τα οριζόμενα στους παρόντες Αναλυτικούς Όρους,. Οι Συμμετέχοντες έχουν τα δικαιώματα πρόσβασης και αντίρρησης σύμφωνα με τα άρθρα 11 έως 13 του ν.2472/1997 επικοινωνώντας με τον ΟΤΕ με συστημένη επιστολή στην διεύθυνση Λεωφόρος Κηφισίας αρ. 99 στο Μαρούσι για τον διαγωνισμό «Disney Junior Νέα Υόρκη – COSMOTE TV SMS PROMO» .
10. Οποιαδήποτε διαφορά τυχόν ανακύψει σχετικά με το Πρόγραμμα και την εφαρμογή των παρόντων Αναλυτικών Όρων θα επιλύεται από την τριμελή Επιτροπή κρίσης του OTE που απαρτίζεται από α. Εκπρόσωπο της Δ/νσης Εξυπηρέτησης Πελατών, β. εκπρόσωπο των Νομικών Υπηρεσιών και γ. εκπρόσωπο της Διεύθυνσης Marketing. Η κρίση της Επιτροπής στις περιπτώσεις αυτές είναι δεσμευτική για τους Συμμετέχοντες. Σε κάθε περίπτωση κάθε διαφορά που μπορεί να προκύψει στο πλαίσιο των παρόντων Αναλυτικών ‘Ορων θα επιλύεται από τα καθ’ ύλην αρμόδια δικαστήρια της πόλης των Αθηνών.
11. Με την συμμετοχή τους στο Πρόγραμμα, οι Συμμετέχοντες αποδέχονται ρητά και ανεπιφύλακτα το σύνολο των παρόντων Αναλυτικών Όρων.